डिप्टी कमिश्रर ईशा कालिया ने बताया कि पंजाब सरकार की ओर से 40.93 करोड़ रु पये की लागत से बनाए गए सोलर लिफ्ट इरीगेशन प्रोजेक्ट(सोलर पावर कम्यूनिटी लिफ्ट एंड माइक्रो इरीगेशन प्रोजेक्ट) के माध्यम से तलवाड़ा व हाजीपुर इलाके के 14 गांवों के 1200 किसानों की करीब 1700 एकड़ (664 हैक्टेयर) जमीन को सिंचाई के लिए पानी मुहैया करवाया जा रहा है। उन्होंने बताया कि इस प्रोजेक्ट से उक्त किसानों की ऊंची जमीनों पर ड्रिप व फव्वारा सिंचाई तकनीक से पानी पहुंचाया जा रहा है, जिससे पानी की भी बचत हो रही है। इसके अलावा सरकार के इस बेहतरीन प्रयास से किसान पारंपरिक खेती के स्थान पर फसली विभिन्नता को उत्साहित कर रहे हैं।